Ni danske banker risikerer at blive nedvurderet af internationalt kreditvurderingsbureau.

Spar Nord Bank, og otte andre danske banker, som det internationale kreditvurderingsbureau Moody's holder øje med, risikerer at få deres kreditvurdering nedgraderet. Varslingen kommer i forbindelse med Moody's gennemgang af i alt 114 europæiske banker oven på de seneste udviklinger i gældskrisen, skriver Ritzaus Finans. Svage økonomiske udsigter for de europæiske lande er årsag til, at kreditvurderingsfirmaet Moody's mandag nedgraderer en række lande. De danske banker, som risikerer at blive nedvurderet og dermed skulle betale mere, når de skal låne penge, tæller Danske Bank, Jyske Bank, Sydbank, Nordea Bank Danmark, Nykredit, Ringkjøbing Lanbobank, DLR Kredit samt altså Spar Nord Bank. /ritzau/